Cuneiform Tablet Kt c/k 1507 (AKT 9a 27)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na bu-zu-ta-a qí-bi₄-ma um-ma a-šur-e-mu-qí-ma 1 me-at ku-ta-nu 5 ku-ta-nu ša kà-ṣa-ri 20 ma-na AN.NA qá-tim 4 ANŠE ṣa-lá-mu mì-ma a-nim ku-ra-ra i-ra-de₈-a-kum 27 ku-ta-nu 5 ma-na AN.NA qá-tim 1 ANŠE ṣa-lá-mu-um mì-ma a-nim ir-ma-a-šur i-ra-de₈-a-ku-um a-bi a-ta a-dí-i lu-qú-ut-kà lá ig-mu-ra-a-ni a-na šál-ṭí-im lá ta-ša-kà-na-ni ki-ma AN.NA-ku pá-aṭ-ru-ni a-ší-tí-a té-er-ta-kà ni-ik-lá ḫa-ra-num ša ma-at ša-pì-il₅-tim ša-bi-at AN.NA ni-ša-a-ma té-er-ta-kà ú-za-kà-ma iš-tí wa-ar-ki-ú-tim a-ta-bi₄-a-ma a-ta-lá-kam a-šu-mì eṭ-lu-ú-tim ša áš-pu-ra-ku-ni ší-im TÚG.ḪI ṣú-ba-tí-a KÙ.BABBAR ša-áš-qí-il₅-šu-nu-ma šé-bi₄-lam a-bi a-ta KÙ.BABBAR-pí-i lá i-ḫa-li-iq